北宋 • 蔡确 《夏日登车盖亭》
海底飞尘终有日, 山头化石岂无时。 谁道小郎抛小妇, 船头一去没回期。
唐•白居易 《杂曲歌辞 其五 浪淘沙》
尽日登高白玉杯, 红楼人散独盘桓。 一钩冷露县珠箔, 满面西风凭玉阑。 归去须沉醉, 小院新池月乍寒。
南唐 • 冯延巳 《抛球乐》
酒罢歌馀兴未阑, 小桥秋水共盘桓。 波摇梅蕊当心白, 风入罗衣贴体寒。 且莫思归去, 须尽笙歌此夕欢。
南唐 • 冯延巳 《抛球乐》
梅落新春入后庭, 眼前风物可无情? 曲池波晚冰还合, 芳草迎船绿未成。 且上高楼望, 相共凭栏看月生。
南唐 • 冯延巳 《抛球乐》
莫怨登高白玉杯, 茱萸微绽菊花开。 池塘水冷鸳鸯起, 帘幕烟寒翡翠来。 重待烧红烛, 留取笙歌莫放回。
南唐 • 冯延巳 《抛球乐》
年少王孙有俊才, 登高欢醉夜忘回。 歌阑赏尽珊瑚树, 情厚重斟琥珀杯。 但愿千千岁, 金菊年年秋解开。